CELEX: 62009CA0338
Language: sk
Date: 2010-12-22 00:00:00
Title: Vec C-338/09: Rozsudok Súdneho dvora (tretia komora) z  22. decembra 2010 (návrh na začatie prejudiciálneho konania, ktorý podal Unabhängiger Verwaltungssenat Wien — Rakúsko) — Yellow Cab Verkehrsbetriebs GmbH/Landeshauptmann von Wien (Slobodné poskytovanie služieb — Sloboda usadiť sa — Pravidlá hospodárskej súťaže — Kabotážna preprava — Vnútroštátna autobusová linková preprava osôb — Žiadosť o prevádzkovanie linky — Koncesia — Povolenie — Podmienky — Umiestnenie sídla alebo stálej organizačnej zložky na vnútroštátnom území — Zníženie príjmov ohrozujúce výnosnosť prevádzkovania už povolenej linky)

26.2.2011   
            
            
               SK
            
            
               Úradný vestník Európskej únie
            
            
               C 63/7
            
         Rozsudok Súdneho dvora (tretia komora) z 22. decembra 2010 (návrh na začatie prejudiciálneho konania, ktorý podal Unabhängiger Verwaltungssenat Wien — Rakúsko) — Yellow Cab Verkehrsbetriebs GmbH/Landeshauptmann von Wien
   (Vec C-338/09) (1)
   
   (Slobodné poskytovanie služieb - Sloboda usadiť sa - Pravidlá hospodárskej súťaže - Kabotážna preprava - Vnútroštátna autobusová linková preprava osôb - Žiadosť o prevádzkovanie linky - Koncesia - Povolenie - Podmienky - Umiestnenie sídla alebo stálej organizačnej zložky na vnútroštátnom území - Zníženie príjmov ohrozujúce výnosnosť prevádzkovania už povolenej linky)
   2011/C 63/12
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Unabhängiger Verwaltungssenat Wien
   
      Účastníci konania pred vnútroštátnym súdom
   
   
      Žalobkyňa: Yellow Cab Verkehrsbetriebs GmbH
   
      Žalovaný: Landeshauptmann von Wien
   
      Predmet veci
   
   Návrh na začatie prejudiciálneho konania — Unabhängiger Verwaltungssenat Wien — Výklad článku 49 a nasl. ES a článku 81 a nasl. ES — Právna úprava členského štátu, ktorá stanovuje pre vydanie povolenia na prevádzkovanie verejnej linkovej prepravy dve podmienky; že žiadateľ o toto povolenie má sídlo v danom štáte a že nová linka nesmie ohroziť rentabilitu podobnej linkovej prepravy, ktorá už existuje
   
      Výrok rozsudku
   
   
               1.
            
            
               Článok 49 ZFEÚ sa má vykladať v tom zmysle, že bráni takej právnej úprave členského štátu, o akú ide vo veci samej, ktorá ako podmienku udelenia povolenia na prevádzkovanie autobusovej linky verejnej mestskej prepravy osôb, ktorá pravidelne chodí na určené zastávky podľa cestovného poriadku, vyžaduje, aby hospodárske subjekty žiadajúce o koncesiu usadené v iných členských štátoch mali sídlo alebo inú organizačnú zložku na území tohto členského štátu ešte pred tým, než im bude schválené povolenie na prevádzkovanie tejto linky. Naopak článok 49 ZFEÚ sa má vykladať v tom zmysle, že nebráni vnútroštátnej právnej úprave, ktorá stanovuje požiadavku usadiť sa, ak sa toto usadenie požaduje po udelení tohto povolenia a predtým než žiadateľ začne s prevádzkovaním tejto linky.
            
         
               2.
            
            
               Článok 49 ZFEÚ sa má vykladať v tom zmysle, že bráni vnútroštátnej právnej úprave, ktorá nariaďuje zamietnuť udelenie povolenia na prevádzkovanie turistickej autobusovej linky z dôvodu zníženia výnosnosti konkurenčného podniku, ktorý vlastní povolenie na prevádzkovanie čiastočne alebo celkom rovnakej linky ako je požadovaná linka, a to len na základe informácií predložených týmto konkurenčným podnikom.
            
         
      (1)  Ú. v. EÚ C 282, 21.11.2009.